b'\n_START_ARTICLE_\nErkelutt\n_START_PARAGRAPH_\nErkelutt er et samlebegrep for europeiske luttinstrumenter med det til felles at de har to skruekasser montert i halsens lengderetning. Kasse nummer to tar opp bordunstrengene, det vil si de som ikke gripes med venstre h\xc3\xa5nd._NEWLINE_Begrepet \xc2\xaberkelutt\xc2\xbb er misvisende da det omfatter instrumenter med ulikt antall strenger, stemming og funksjon: arciliuto, liuto attiorbato, chitarrone/teorbe, angelica, barokklutt med svanehals.'